Torsdag aften blev en 19-årig mand stukket ned i det centrale Aalborg.

En 19-årig mand er blevet overfaldet med kniv på vej hjem fra Jomfru Ane Gade. - Kl. 21.55 i går aftes, 8. oktober 2020, forlod tre unge værnepligtige – to mænd og en kvinde Jomfru Ane Gade i Aalborg – for at gå ned mod havnen. I gyden på den anden side af Jomfru Ane Gade opholdt sig en anden gruppe på 5-6 personer. Det er umiddelbart, viser politiets efterforskning, unge mænd af forskellig etnisk oprindelse. Efter en kort meningsudveksling går gruppen på 5-6 personer efter de tre værnepligtige. 2-3 personer fra den store gruppe overfaldt den 19-årige forurettede med flere slag og spark, og den forurettede bliver herunder stukket med kniv. Den 19-årige forurettede flygter fra stedet i retning mod Limfjordsbroen, skriver Politiet i en pressemeddelelse. Den 19-årige er uden for livsfare, oplyser Politiet yderligere i pressemeddelelsen. Gerningsmanden, der førte kniven, bar en hvid trøje. Politiet efterlyser vidner til sagen og opfordrer alle, der ligger inde med information, til at ringe på 114.